als_Latn dik_Latn sag_Latn
Ronaldo më ndihmoi
James Rodriguez: Mbështetja që më ka dhënë Ronaldo ka qenë thelbësore. Cristiano ka qenë një ndihmë e madhe për mua gjatë këtyre muajve.
Politiko
E Mërkurë, 28 Janar 2015 | 22:34
0 Komente.
James Rodriguez mendon se një meritë të madhe që ai është përshtatur mirë te Reali i Madridit, e ka portugezi dhe ylli i Los Blancos, Cristiano Ronaldo.
Sipas mesfushorit kolumbian, Ronaldo i ka qëndruar pranë atij gjatë këtyre muajve dhe e ka ndihmuar të adaptohet dhe të përshtatet me stilin e jetesës në Madrid.
“Mbështetja që më ka dhënë Ronaldo ka qenë thelbësore. Cristiano ka qenë një ndihmë e madhe për mua gjatë këtyre muajve. Ai është një futbollist i shkëlqyer si brenda ashtu edhe jashtë fushës. Ronaldo është një person i shkëlqyer në kuptimin e plotë të fjalës dhe unë mendoj se ai e meritoi ta fitonte Topin e Artë”.
James Rodriguez në 31 ndeshjet e tij të para me Realin e Madridit në të gjitha kompeticionet ka arritur të shënojë 10 gola.
Ai u transferua te Reali gjatë verës së vitit 2014, pasi shkëlqeu në Kupën Botës me Kolumbinë, me klubin merengues që i pagoi Monacos plot 80 milionë Euro për të marrë shërbimet e tij.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn